Diari Oficial de la Generalitat Valenciana


Sumari del DOGV 9841, del 03-05-2024 (2024/3824)

Extracte de la Resolució d'11 d'abril de 2024, del Rectorat de la Universitat de València, per la qual es convoca la primera edició dels premis de la Càtedra AIMPLAS al millor treball fi de grau i treball fi de màster sobre sostenibilitat i economia circular en el sector del plàstic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9841

Data del DOGV
:   03-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3824


Data del document
:   15-04-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució d'11 d'abril de 2024, del Rectorat de la Universitat de València, per la qual es convoca la primera edició dels premis de la Càtedra AIMPLAS al millor treball fi de grau i treball fi de màster sobre sostenibilitat i economia circular en el sector del plàstic. [2024/3824]  
BDNS (identif.): 757954.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/757954)  
  
Primer. Beneficiaris  
Hi poden participar els estudiants o graduats de qualsevol titulació oficial de les universitats espanyoles que hagen presentat el TFG o TFM durant els cursos 2022-2023 i 2023-2024, sobre aspectes vinculats a l'àmbit de la sostenibilitat i l'economia circular en el sector del plàstic.  
  
És requisit haver obtingut una puntuació igual o superior a 8,5 en la valoració del TFG o TFM. A més, és requisit de la convocatòria que els treballs no hagen sigut premiats per aquesta càtedra en una convocatòria anterior de premis de TFG o TFM.  
Les persones que hi participen han de presentar la fitxa indicada en l'annex III, en el qual es recullen els aspectes fonamentals del treball i l'impacte que pot tenir en termes de sostenibilitat.  
La participació en aquesta convocatòria implica el coneixement, comprensió i acceptació d'aquestes presents bases.  
  
Segon. Objecte  
L'objecte d'aquest concurs és premiar el millor treball acadèmic de final de grau (TFG) o de final de màster (TFM) realitzat per estudiants o graduats/ades durant els cursos 2022/2023 i 2023/2024 que presenten candidatura a aquesta convocatòria.  
La finalitat d'aquest premi és fomentar el talent entre l'estudiantat universitari mitjançant estudis i investigacions sobre la sostenibilitat i la circularitat en el sector del plàstic.  
  
Tercer. Bases reguladores  
La convocatòria està publicada en la següent URL:  
https://go.uv.es/tHc7SKd  
  
Quarta. Quantia  
S'atorgaran els premis següents amb càrrec a l'específica 33379043 per un import total de 1.750 euros.  
S'estableixen els premis i mencions honorífiques següents:  
1 primer premi al millor TFG o TFM, per un import de 1000 €.  
1 segon premi al millor TFG o TFM, per un import de 500 €.  
1 tercer premi al millor TFG o TFM, per un import de 250 €.  
7 mencions honorífiques al millor TFG o TFM.  
Al premi monetari se li aplicarà la retenció per IRPF corresponent segons la normativa vigent.  
Aquest premi és compatible amb altres subvencions, ajudes, ingressos o recursos per a la mateixa finalitat.  
  
Cinqué. Termini de presentació de sol·licituds  
El termini de presentació de sol·licituds serà des de l'1 de juny fins al 15 d`octubre de 2024.  
  
València, 15 d'abril de 2024.- La vicerectora d'Innovació i Transferència (p. d. DOGV 30.05.2022): Rosa María Donat Beneito.